**Ministru kabineta rīkojuma projekta „Par Ārlietu ministrijas parlamentārā sekretāra pilnvarām Latvijas prezidentūras Eiropas Savienības Padomē laikā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par Ārlietu ministrijas parlamentārā sekretāra pilnvarām Latvijas prezidentūras Eiropas Savienības Padomē laikā” (turpmāk - rīkojuma projekts) izstrādāts, pamatojoties uz Valsts pārvaldes iekārtas likuma 22.panta otro daļu un Ministru kabineta iekārtas likuma 24.panta trešo daļu, kā arī ievērojot Ministru kabineta 2003.gada 29.aprīļa noteikumu Nr.237 „Ārlietu ministrijas nolikums” 5.2.¹ un 5.4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas prezidentūras Eiropas Savienības Padomē (turpmāk – Prezidentūra) laikā ārlietu ministrs pilda šādus Prezidentūras vadītāja pienākumus: vada Vispārējo lietu padomi, vada Ārlietu padomes Attīstības un tirdzniecības sesijas, savas kompetences ietvaros pārstāv Prezidentūru Eiropas Parlamentā, līdzparaksta leģislatīvos aktus, kas pieņemti saskaņā ar parasto likumdošanas procedūru, paraksta leģislatīvos aktus, kas pieņemti saskaņā ar īpašu likumdošanas procedūru, paraksta Eiropas Savienības (turpmāk – ES) starptautiskos nolīgumus ar trešajām valstīm un starptautiskajām organizācijām. Saskaņā ar pastāvošo praksi Līguma par Eiropas Savienību (turpmāk – LES) 16.panta 2.punkta prasība par pārstāvību ministra līmenī (*at ministerial level*) tiek izpildīta arī tad, ja pārstāvis nav ministrs, bet ir valdības attiecīgi pilnvarotā amatpersona. Ņemot vērā ārlietu ministra būtisko lomu Prezidentūrā un Ārlietu ministrijas koordinējošo lomu tās īstenošanā, būtu lietderīgi atsevišķas Prezidentūras pārstāvības tiesības Prezidentūras laikā atļaut deleģēt Ārlietu ministrijas parlamentārajam sekretāram. Šādu aizvietošanas tiesību paredzēšana nodrošinās efektīvāku Prezidentūras uzdevumu īstenošanu.Rīkojuma projekts paredz Prezidentūras laikā pilnvarot Ārlietu ministrijas parlamentāro sekretāru ārlietu ministra uzdevumā veikt šādus pienākumus:1) Padomes vārdā parakstīt ES leģislatīvos aktus; 2) ES vārdā parakstīt starptautiskos nolīgumus ar trešajām valstīm vai starptautiskām organizācijām;3) pārstāvēt Prezidentūru Eiropas Parlamentā. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attieksies uz valsts pārvaldes iestādēm, kas saistītas ar Latvijas Republikas dalību Eiropas Savienības lēmumu pieņemšanas procesā Prezidentūras laikā.  |
|   | Tiesiskā regulējuma ietekme uz tautsaimniecību un administratīvo slogu | Rīkojuma projekts neradīs papildus administratīvo slogu un tiks īstenots no esošajiem administratīvajiem resursiem. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts konkretizē parlamentārā sekretāra papildu funkcijas, kuras tas drīkst uzņemties saskaņā ar valsts pārvaldes iekārtas likuma 22.panta otro daļu. |
| 3. | Cita informācija | Nav |

Projekts neskar anotācijas III, IV, V un VI sadaļā minētās jomas.

Ārlietu ministrs Edgars Rinkēvičs

Vīza: Valsts sekretārs A.Pildegovičs

13.01.2015 10:50

453

Līva Pavasare

liva.pavasare@mfa.gov.lv

Tel. 67016305